
VLÁDNY NÁVRH

ZÁKON

z ....... 2026,

ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov a ktorým sa menia a dopĺňajú niektoré zákony

Národná rada Slovenskej republiky sa uzniesla na tomto zákone:

Čl. I

Zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 317/2009 Z. z., nálezu Ústavného súdu Slovenskej republiky č. 332/2010 Z. z., zákona č. 551/2010 Z. z., zákona č. 50/2012 Z. z., zákona č. 185/2012 Z. z., zákona č.413/2012 Z. z., zákona č. 485/2013 Z. z., zákona č. 185/2014 Z. z., zákona č.  219/2014 Z. z., zákona č. 376/2014 Z. z., zákona č. 345/2015 Z. z., zákona č. 91/2016 Z. z., zákona č.125/2016 Z. z., zákona č. 40/2017 Z. z., zákona č. 331/2017 Z. z., zákona č. 351/2017 Z. z., zákona č. 156/2018 Z. z., zákona č. 177/2018 Z. z., zákona č. 289/2018 Z. z., zákona č.221/2019 Z. z., zákona č. 280/2019 Z. z., zákona č. 66/2020 Z. z., zákona č. 89/2020 Z. z., zákona č. 218/2021 Z. z., zákona č. 484/2021 Z. z., zákona č. 92/2022 Z. z., zákona č.101/2022 Z. z., zákona č. 199/2022 Z. z., zákona č. 345/2022 Z. z., zákona č. 494/2022 Z. z., zákona č. 205/2023 Z. z., zákona č. 120/2024 Z. z., zákona č. 295/2024 Z. z., zákona č.376/2024 Z. z. , zákona č. 26/2025 Z. z., zákona č. 242/2025 Z. z. a zákona č. 406/2025 Z. z. sa mení a dopĺňa takto:

1. § 3 sa dopĺňa odsekmi 4 až 6, ktoré znejú:
„(4) Ak odsek 5 písm. b) a c) a odsek 6 neustanovujú inak, poskytovateľ sociálnej služby na základe posúdenia jeho právnej formy poskytuje sociálnu službu 
a) bez cieľa dosiahnuť zisk alebo
b) s cieľom dosiahnuť zisk.

(5) Poskytovať sociálnu službu bez cieľa dosiahnuť zisk nemožno formou
a) podnikania podľa Obchodného zákonníka a osobitných predpisov,6)  
b) spoločnosti s ručením obmedzeným alebo 
c) akciovej spoločnosti.

(6) Poskytovateľ sociálnej služby vo všeobecnom hospodárskom záujme sa na účely tohto zákona považuje za poskytovateľa, ktorý poskytuje sociálnu službu bez cieľa dosiahnuť zisk.”.

Poznámka pod čiarou k odkazu 6 znie:
„6) Napríklad zákon č. 455/1991 Zb. o živnostenskom podnikaní (živnostenský zákon) v znení neskorších predpisov, § 3 ods. 2 písm. b) zákona č. 219/2014 Z. z. o sociálnej práci a o podmienkach na výkon niektorých odborných činností v oblasti sociálnych vecí a rodiny.”.

2. V § 13 ods. 2 sa slová „§ 32b, 35, 36 a § 38 až 40“ nahrádzajú slovami „§ 32b a § 38 až 40“.

3. V poznámkach pod čiarou k odkazom 22a a 46a sa vypúšťajú slová „o sociálnej práci a o podmienkach na výkon niektorých odborných činností v oblasti sociálnych vecí a rodiny a o zmene a doplnení niektorých zákonov”.

4. § 61a znie:
„§ 61a

(1) Sociálna služba uvedená v § 34 až 41 je službou vo všeobecnom hospodárskom záujme,28d) ak je v informačnom systéme sociálnych služieb evidovaný údaj o trvaní záväzku poskytovať túto sociálnu službu ako službu vo všeobecnom hospodárskom záujme (ďalej len „sociálna služba vo všeobecnom hospodárskom záujme“) počas obdobia trvania tohto záväzku oznámeného poskytovateľom sociálnej služby podľa odseku 2.

(2) Prijatie záväzku poskytovať sociálnu službu vo všeobecnom hospodárskom záujme a obdobie trvania tohto záväzku oznamuje poskytovateľ sociálnej služby ministerstvu v elektronickej podobe prostredníctvom elektronického formulára zaslaného do informačného systému sociálnych služieb.

(3) Obdobie trvania záväzku poskytovať sociálnu službu vo všeobecnom hospodárskom záujme nesmie presiahnuť desať rokov. Záväzok podľa prvej vety možno prijať opakovane.

(4) Záväzok poskytovať sociálnu službu vo všeobecnom hospodárskom záujme zanikne
a) uplynutím obdobia trvania záväzku; to neplatí, ak do uplynutia tohto obdobia poskytovateľ sociálnej služby opakovane prijal záväzok poskytovať sociálnu službu vo všeobecnom hospodárskom záujme,
b) dňom nadobudnutia právoplatnosti rozhodnutia o povinnosti vrátiť nadmernú náhradu z verejných zdrojov poskytnutých na spolufinancovanie sociálnej služby vo všeobecnom hospodárskom záujme (ďalej len „nadmerná náhrada“) podľa § 92b ods. 1 písm. a),
c) márnym uplynutím lehoty na vrátenie nadmernej náhrady uloženej rozhodnutím podľa § 92b ods. 1 písm. b),
d) dňom vypovedania záväzku poskytovateľom sociálnej služby vo všeobecnom hospodárskom záujme.

(5) Ministerstvo zaeviduje v informačnom systéme sociálnych služieb deň zániku záväzku poskytovať sociálnu službu vo všeobecnom hospodárskom záujme a jeho dôvod.

(6) Ak záväzok poskytovať sociálnu službu vo všeobecnom hospodárskom záujme zanikol podľa odseku 4 písm. b) alebo písm. c), poskytovateľ sociálnej služby môže opätovne prijať tento záväzok po 30 kalendárnych dňoch od splnenia povinnosti uloženej rozhodnutím podľa § 92b ods. 1.

(7) Poskytovateľ sociálnej služby vo všeobecnom hospodárskom záujme je povinný
a) doručiť ministerstvu v elektronickej podobe prostredníctvom elektronického formulára zaslaného do informačného systému sociálnych služieb
1. návrh rozpočtu poskytovania sociálnej služby vo všeobecnom hospodárskom záujme na príslušný rozpočtový rok do konca februára príslušného rozpočtového roka; ak bol záväzok poskytovať sociálnu službu vo všeobecnom hospodárskom záujme prijatý po 31. januári príslušného rozpočtového roka, poskytovateľ sociálnej služby doručí ministerstvu návrh rozpočtu poskytovania sociálnej služby vo všeobecnom hospodárskom záujme na príslušný rozpočtový rok do 30 kalendárnych dní odo dňa prijatia záväzku,
2. zúčtovanie financovania sociálnej služby vo všeobecnom hospodárskom záujme do konca apríla nasledujúceho rozpočtového roka,
b) vrátiť na samostatný účet ministerstva, ktorý je zverejnený na webovom sídle ministerstva, nadmernú náhradu na  príslušný rozpočtový rok zistenú na základe záverov zúčtovania podľa písmena a) druhého bodu, do konca júna nasledujúceho rozpočtového roka; ak je poskytovateľ sociálnej služby vo všeobecnom hospodárskom záujme právnickou osobou zriadenou alebo založenou obcou alebo vyšším územným celkom, túto povinnosť plní obec alebo vyšší územný celok v mene tohto poskytovateľa,
c) použiť primeraný zisk na zvyšovanie úrovne plnenia štandardov kvality poskytovanej sociálnej služby vo všeobecnom hospodárskom záujme uvedených v prílohe č. 2.

(8) Povinnosti podľa odseku 7 písm. a) druhého bodu a písm. b) sa vzťahujú aj na poskytovateľa sociálnej služby, ktorému v predchádzajúcom rozpočtovom roku zanikol záväzok poskytovať sociálnu službu vo všeobecnom hospodárskom záujme.

(9) Ak vyšší územný celok rozhodne o výmaze poskytovateľa sociálnej služby z registra podľa § 68 ods. 1 alebo vymaže poskytovateľa sociálnej služby z registra podľa § 68 ods. 2, tento poskytovateľ sociálnej služby, a ak poskytovateľ sociálnej služby má právneho nástupcu, jeho právny nástupca, je povinný
a) doručiť ministerstvu najneskôr do 30 dní odo dňa nadobudnutia právoplatnosti rozhodnutia o výmaze z registra alebo odo dňa výmazu z registra zúčtovanie financovania sociálnej služby vo všeobecnom hospodárskom záujme za rozpočtový rok, 
1. v ktorom nadobudlo právoplatnosť rozhodnutie o výmaze z registra alebo v ktorom došlo k výmazu z registra a
2. ktorý predchádza rozpočtovému roku podľa prvého bodu, ak rozhodnutie o výmaze z registra nadobudlo právoplatnosť alebo k výmazu z registra došlo pred uplynutím lehoty podľa odseku 7 písm. a) druhého bodu a táto povinnosť nebola splnená pred zánikom oprávnenia na poskytovanie sociálnej služby u tohto poskytovateľa sociálnej služby a
b) vrátiť na samostatný účet ministerstva, ktorý je zverejnený na webovom sídle ministerstva, nadmernú náhradu zistenú na základe záverov zúčtovania podľa písmena a) a podľa odseku 7 písm. a) druhého bodu, najneskôr do 60 dní odo dňa doručenia zúčtovania financovania sociálnej služby vo všeobecnom hospodárskom záujme podľa písmena a).


(10) Ak nastane prerušenie prevádzky informačného systému sociálnych služieb, ktoré bráni včas splniť povinnosti podľa odseku 7 písm. a) alebo odseku 9 písm. a), lehota podľa odseku 7 písm. a) alebo odseku 9 písm. a) je zachovaná, ak budú povinnosti podľa odseku 7 písm. a) alebo odseku 9 písm. a) splnené najneskôr do troch pracovných dní odo dňa obnovenia prevádzky informačného systému sociálnych služieb.

(11) Ministerstvo môže na základe odôvodnenej písomnej žiadosti, podanej v elektronickej podobe najneskôr do uplynutia lehoty podľa odseku 7 písm. a) druhého bodu alebo odseku 9 písm. a), zo závažných dôvodov rozhodnúť o predĺžení lehoty podľa odseku 7 písm. a) druhého bodu alebo odseku 9 písm. a). Rozhodnutie podľa prvej vety vrátane jeho odôvodnenia a poučenia o možnosti podať podnet podľa odseku 13 ministerstvo doručí žiadateľovi.

(12) Ministerstvo na základe žiadosti podľa odseku 11 rozhodne o
a) predĺžení lehoty podľa odseku 7 písm. a) druhého bodu alebo odseku 9 písm. a) a určí novú lehotu na doručenie zúčtovania financovania sociálnej služby, alebo
b) zamietnutí predĺženia lehoty podľa odseku 7 písm. a) druhého bodu alebo odseku 9 písm. a).

(13) Voči rozhodnutiu ministerstva podľa odseku 12 môže žiadateľ podať podnet na preskúmanie rozhodnutia ministerstva v lehote do 14 dní odo dňa doručenia písomného rozhodnutia podľa odseku 12.

(14) Ministerstvo na základe podnetu žiadateľa podľa odseku 13 preskúma zákonnosť rozhodnutia podľa odseku 12 a v lehote do 30 dní odo dňa doručenia tohto podnetu rozhodne o
a) predĺžení lehoty podľa odseku 7 písm. a) druhého bodu alebo odseku 9 písm. a) a určí novú lehotu na doručenie zúčtovania financovania sociálnej služby, ak zistí nezákonnosť tohto rozhodnutia, alebo
b) zamietnutí podnetu žiadateľa podľa odseku 13, ak nezistí nezákonnosť tohto rozhodnutia.

(15) Odôvodnené rozhodnutie podľa odseku 14 doručí ministerstvo žiadateľovi.

(16) Zúčtovanie financovania sociálnej služby vo všeobecnom hospodárskom záujme možno opraviť v lehote na vrátenie nadmernej náhrady.

(17) Ministerstvo dohodne s osobou, ktorá plní povinnosť vrátiť nadmernú náhradu, podmienky plnenia povinnosti vrátiť nadmernú náhradu v splátkach, ak 
a) osoba, ktorá plní povinnosť vrátiť nadmernú náhradu, oznámi vrátenie nadmernej náhrady v splátkach ministerstvu v lehote 
1. podľa odseku 7 písm. b),
2. podľa odseku 9 písm. b) alebo
3. podľa § 92b ods. 1 písm. b) druhého bodu, a 
b) výška nadmernej náhrady presahuje sumu 2000 eur.

(18) Doručením oznámenia podľa odseku 17 sa za zachovanú považuje lehota podľa 
a) odseku 7 písm. b) a odseku 9 písm. b),
b) § 92b ods. 1 písm. b) druhého bodu; to neplatí na účel výpočtu penále podľa § 92b ods. 2.

(19) Ministerstvo určí podmienky plnenia povinnosti vrátiť nadmernú náhradu v splátkach tak, aby bola táto povinnosť splnená do konca nasledujúceho rozpočtového roka.

(20) Deň nezaplatenia splátky podľa odseku 17 sa považuje za deň nesplnenia povinnosti vrátiť nadmernú náhradu.

(21) Ministerstvo zabezpečí rozdelenie nadmernej náhrady v pomere, ktorý zodpovedá spolufinancovaniu sociálnej služby poskytovanej poskytovateľom sociálnej služby vo všeobecnom hospodárskom záujme, ktorému vznikla povinnosť vrátiť nadmernú náhradu za príslušný rozpočtový rok, medzi
a) ministerstvo; pomerná časť vrátenej nadmernej náhrady prislúchajúca ministerstvu sa prevedie na príjmový účet ministerstva,
b) obec a
c) vyšší územný celok.

(22) Všeobecne záväzný právny predpis, ktorý vydá ministerstvo, ustanoví
a) spôsob výpočtu nadmernej náhrady vrátane určenia 
1. príjmov, z ktorých je financované poskytovanie sociálnej služby vo všeobecnom hospodárskom záujme, 
2. oprávnených nákladov na poskytovanie sociálnej služby vo všeobecnom hospodárskom záujme a 
3. primeraného zisku,
b) náležitosti podkladov podľa odseku 7 písm. a) a odseku 9 písm. a).“.


5.  V poznámke pod čiarou k odkazu 28d sa citácia „Rozhodnutie Komisie z 20. decembra 2011 o uplatňovaní článku 106 ods. 2 Zmluvy o fungovaní Európskej únie na štátnu pomoc vo forme náhrady za služby vo verejnom záujme udeľovanej niektorým podnikom povereným poskytovaním služieb všeobecného hospodárskeho záujmu (2012/21/EÚ) (Ú.v. EÚ L.7. 11.1.2012).“ nahrádza citáciou „Čl. 2 ods. 1 písm. c) rozhodnutia Komisie (EÚ) 2025/2630 zo 16. decembra 2025 o uplatňovaní článku 106 ods. 2 Zmluvy o fungovaní Európskej únie na štátnu pomoc vo forme náhrady za služby vo verejnom záujme udeľovanej niektorým podnikom povereným poskytovaním služieb všeobecného hospodárskeho záujmu a ktorým sa zrušuje rozhodnutie 2012/21/EÚ (Ú. v. EÚ L, 2025/2630, 19.12.2025).“.

6. V § 64 sa vypúšťa odsek 13.

Poznámka pod čiarou k odkazu 33ab sa vypúšťa.

7.  V poznámke pod čiarou k odkazu 33b sa za slová „§ 23” vkladajú slová „až 23c”.

8. V § 71 ods. 1 písm. c) sa druhý bod dopĺňa bodom 2c., ktorý znie:
„2c. finančného príspevku na nevymožiteľné pohľadávky podľa § 78ab,“.

9. V § 72 ods. 6 písm. a) druhom bode sa slová „ods. 5“ nahrádzajú slovami „ods. 22“.

10. V § 72 ods. 9 sa slová „Odseky 4, 7 a 8“ nahrádzajú slovami „Odsek 4, odsek 7 písm. a) a odsek 8“.

11.  V § 75 odseky 3 a 4 znejú:
„(3) Obec, ktorá zabezpečila poskytovanie sociálnych služieb podľa § 80 písm. d) v súlade s komunitným plánom sociálnych služieb obce, môže poskytovať finančný príspevok na prevádzku poskytovanej sociálnej služby neverejnému poskytovateľovi sociálnej služby, ktorý neposkytuje sociálnu službu s cieľom dosiahnuť zisk a poskytuje sociálnu službu
a) uvedenú v odseku 1 písm. c) alebo písm. d), a to
1. v plnej výške na kapacitu poskytovanej sociálnej služby, na ktorú vyšší územný celok neposkytuje tento finančný príspevok, alebo 
2. vo výške rozdielu medzi plnou výškou tohto finančného príspevku a výškou tohto finančného príspevku poskytnutého vyšším územným celkom na kapacitu poskytovanej sociálnej služby, na ktorú vyšší územný celok poskytuje tento finančný príspevok,
b) neuvedenú v odseku 1.

(4) Vyšší územný celok, ktorý zabezpečil poskytovanie sociálnych služieb podľa § 81 písm. c) a e) v súlade s koncepciou rozvoja sociálnych služieb vyššieho územného celku, môže poskytovať finančný príspevok na prevádzku poskytovanej sociálnej služby neverejnému poskytovateľovi sociálnej služby, ktorý
neposkytuje sociálnu službu s cieľom dosiahnuť zisk a poskytuje sociálnu službu
a) uvedenú v odseku 1 písm. a) alebo písm. b), a to
1. v plnej výške na kapacitu poskytovanej sociálnej služby, na ktorú obec neposkytuje tento finančný príspevok, alebo
2. vo výške rozdielu medzi plnou výškou tohto finančného príspevku a výškou tohto finančného príspevku poskytnutého obcou na kapacitu poskytovanej sociálnej služby, na ktorú obec poskytuje tento finančný príspevok,
b) neuvedenú v odseku 1.“.

12. V § 75 ods. 13 sa slová „§ 78d ods. 4 písm. a) až c) a ods. 5“ nahrádzajú slovami „§ 78d ods. 5 písm. a) až c) a ods. 6“.

13.  V § 78a odsek 1 znie:
„(1) Ak ide o poskytovanie sociálnej služby vo všeobecnom hospodárskom záujme, ministerstvo poskytuje finančný príspevok na poskytovanie sociálnej služby v zariadeniach podmienených odkázanosťou
a) obci, ktorá zriadila alebo založila právnickú osobu, ktorá poskytuje pobytovú sociálnu službu v zariadení uvedenom v § 34 až 39,
b) obci alebo združeniu obcí, ktoré poskytuje pobytovú sociálnu službu v zariadení uvedenom v § 34 až 39,
c) právnickej osobe zriadenej alebo založenej združením obcí, ktorá poskytuje pobytovú sociálnu službu v zariadení uvedenom v § 34 až 39,
d) právnickej osobe zriadenej alebo založenej štátom, ktorá poskytuje pobytovú sociálnu službu v zariadení uvedenom v § 34 až 39,
e) neverejnému poskytovateľovi sociálnej služby, ktorý poskytuje pobytovú sociálnu službu v zariadení uvedenom v § 34 až 39.“.

14. V § 78aa odsek 1 znie:
„(1) Finančný príspevok na poskytovanie sociálnej služby v zariadeniach krízovej intervencie poskytuje ministerstvo
a) obci, ktorá zriadila alebo založila právnickú osobu, ktorá poskytuje sociálnu službu v zariadení uvedenom v § 25 až 27 a § 29,
b) obci alebo združeniu obcí, ktoré poskytuje sociálnu službu v zariadení uvedenom v § 25 až 27 a § 29,
c) právnickej osobe zriadenej alebo založenej združením obcí, ktorá poskytuje sociálnu službu v zariadení uvedenom v § 25 až 27 a § 29,
d) právnickej osobe zriadenej alebo založenej štátom, ktorá poskytuje sociálnu službu v zariadení uvedenom v § 25 až 27 a § 29,
e) neverejnému poskytovateľovi sociálnej služby, ktorý poskytuje sociálnu službu v nocľahárni, ak neposkytuje túto sociálnu službu s cieľom dosiahnuť zisk.“.

15. Za § 78aa sa vkladá § 78ab, ktorý vrátane nadpisu znie:

„§78ab
Finančný príspevok na nevymožiteľné pohľadávky

(1) Ministerstvo poskytuje finančný príspevok na nevymožiteľné pohľadávky na účel kompenzácie nevymožiteľných pohľadávok žiadateľovi, ktorým je
a) obec alebo vyšší územný celok, ktorí zriadili alebo založili právnickú osobu, ktorá poskytuje sociálnu službu vo všeobecnom hospodárskom záujme,
b) obec alebo združenie obcí, ktorí poskytujú sociálnu službu vo všeobecnom hospodárskom záujme,
c) právnická osoba zriadená alebo založená združením obcí, ktorá poskytuje sociálnu službu vo všeobecnom hospodárskom záujme,
d) neverejný poskytovateľ sociálnej služby vo všeobecnom hospodárskom záujme.

(2) Finančný príspevok na nevymožiteľné pohľadávky sa poskytuje v sume zodpovedajúcej úhrnu súm nevymožiteľných pohľadávok odpísaných u poskytovateľa sociálnej služby vo všeobecnom hospodárskom záujme v rozsahu a spôsobom ustanoveným osobitným predpisom33c) z dôvodu podľa odseku 3 písm. b) v príslušnom rozpočtovom roku, za ktorý žiadateľ žiada o poskytnutie tohto finančného príspevku.

(3) Nevymožiteľná pohľadávka podľa odseku 1 je pohľadávka podľa § 73a ods. 10,
a) ktorá vznikla v súvislosti s poskytovaním sociálnej služby vo všeobecnom hospodárskom záujme a
b) ktorú nebolo možné uspokojiť
1. z dôvodu oddlženia dlžníka, a to dňom právoplatnosti rozhodnutia o oddlžení, ak bola v konkurze uplatnená prihláškou,
2. z dôvodu, že súd zastavil konanie o dedičstve po dlžníkovi, ak dlžník nezanechal žiadny majetok43aa) alebo zanechal majetok nepatrnej hodnoty,43ab) a to dňom nadobudnutia právoplatnosti uznesenia súdu o zastavení konania o dedičstve, alebo
3. v konaní o likvidácii dedičstva po dlžníkovi,43ac) a to dňom právoplatného skončenia likvidácie dedičstva.“.

(4) Pohľadávka, na ktorú bol poskytnutý finančný príspevok na nevymožiteľné pohľadávky, zaniká poskytnutím tohto finančného príspevku.“.

Poznámky pod čiarou k odkazom 43aa až 43ac znejú:
„43aa) § 187 ods. 1 Civilného mimosporového poriadku.
43ab) § 188 ods. 1 Civilného mimosporového poriadku.
43ac) § 205 Civilného mimosporového poriadku.“.

16. V § 78b sa za odsek 3 vkladá nový odsek 4, ktorý znie:
„(4) Písomná žiadosť o finančný príspevok podľa § 78ab za príslušný rozpočtový rok sa doručuje ministerstvu v elektronickej podobe na tlačive určenom ministerstvom v lehote od 1. januára do konca februára rozpočtového roka, ktorý nasleduje po príslušnom rozpočtovom roku.“.

Doterajšie odseky 4 až 9 sa označujú ako odseky 5 až 10.

17. V § 78b sa za odsek 7 vkladá nový odsek 8, ktorý znie:
„(8) Prílohou k žiadosti o finančný príspevok na nevymožiteľné pohľadávky je doklad preukazujúci 
a) odpis nevymožiteľných pohľadávok z dôvodu nemožnosti ich uspokojenia v
1. konaní o oddlžení alebo
2. dedičskom konaní,
b) nemožnosť uspokojenia pohľadávky v 
1. konaní o oddlžení alebo
2. dedičskom konaní,
c) uplatnenie pohľadávky podľa písmena b) prvého bodu prihláškou v konkurze.“.

Doterajšie odseky 8 až 10 sa označujú ako odseky 9 až 11.

18. V § 78b ods. 10 sa slová „odseku 7” nahrádzajú slovami „odseku 9”.

19. V § 78b ods. 11 sa slová „odsekov 7 a 8” nahrádzajú slovami „odsekov 9 a 10“.

20. V § 78c ods. 2 až 4, § 79 ods. 2 písm. a), b) a d), § 91 ods. 1, § 92 ods. 4 písm. b), § 94d ods. 1 písm. b) a ods. 3 písm. h) a § 98 ods. 1 písm. c) druhom bode sa slová „a 78aa“ nahrádzajú slovami „až 78ab“.

21. V § 78c ods. 2 a 6 a § 94d ods. 3 písm. g) sa za slová „ods. 1“ vkladajú slová „alebo ods. 4“.

22. V § 78c ods. 6 sa slová „obec alebo neverejný poskytovateľ sociálnej služby” nahrádzajú slovami „žiadateľ”.

23. V § 78c ods. 6, § 79 ods. 2 písm. a), § 91 ods. 1 a § 94d ods. 3 písm. h) sa za slová „ods. 3“ vkladajú slová „alebo ods. 4“.

24. V § 78c odsek 7 znie: 
„(7) Ministerstvo môže zo závažných dôvodov rozhodnúť o odpustení zmeškania lehoty
a) podľa § 78b ods. 3 písm. a), ak žiadateľ doručí ministerstvu odôvodnenú písomnú žiadosť o odpustenie zmeškania lehoty podľa § 78b ods. 3 písm. a) spolu so žiadosťou podľa § 78b ods. 1 v elektronickej podobe prostredníctvom informačného systému sociálnych služieb,
b) podľa § 78b ods. 4, ak žiadateľ doručí ministerstvu odôvodnenú písomnú žiadosť o odpustenie zmeškania lehoty podľa § 78b ods. 4 spolu so žiadosťou o finančný príspevok podľa § 78ab v elektronickej podobe.“.

25. V § 78c ods. 9 sa za slová „písm. a)“ vkladajú slová „alebo ods. 4“.

26. V § 78d ods. 1 písm. b) sa za slová „písm. c)“ vkladajú slová „až e)“ a vypúšťa sa slovo „neverejným“.

27. V §78d ods. 2 písm. e) sa slová „odseku 7“ nahrádzajú slovami „odseku 9“.

28. V § 78d ods. 3 písm. c) sa slová „odseku 4 ” nahrádzajú slovami „odseku 5”.

29. V § 78d sa za odsek 3 vkladá nový odsek 4, ktorý znie:
„(4) Finančný príspevok podľa § 78ab sa vyplatí do konca júna kalendárneho roka, v ktorom bola podaná žiadosť o finančný príspevok podľa § 78ab.“.

Doterajšie odseky 4 až 14 sa označujú ako odseky 5 až 15.

30. V § 78d ods. 5 písm. a) sa slová „alebo združenie obcí, aj nimi“ nahrádzajú slovami „aj ňou“.

31. V § 78d sa za odsek 6 vkladá nový odsek 7, ktorý znie:
„(7) Nárok na finančný príspevok podľa § 78ab nevznikne, ak
a) poskytovateľ sociálnej služby vo všeobecnom hospodárskom záujme má evidované nedoplatky voči daňovému úradu, colnému úradu, evidované nedoplatky na poistnom na sociálne poistenie a zdravotná poisťovňa eviduje voči nemu pohľadávky po splatnosti podľa osobitných predpisov,30aa)
b) poskytovateľ sociálnej služby vo všeobecnom hospodárskom záujme porušil povinnosť zachovávať hospodárnosť, efektívnosť, účinnosť a účelnosť pri používaní tohto finančného príspevku podľa osobitného predpisu.43a)“.

Doterajšie odseky 7 až 15 sa označujú ako odseky 8 až 16.

32. V § 78d ods. 8 sa slová „odseku 4 písm. d) a odseku 7 písm. b)“ nahrádzajú slovami „odseku 5 písm. d) a odseku 9 písm. b)“.

33. V § 78d ods. 9 úvodnej vete sa slová „odseku 4 písm. d) a odseku 6“ nahrádzajú slovami „odseku 5 písm. d) a odseku 8“.

34. V § 78d ods. 10 úvodnej vete sa slová „obec, združenie obcí alebo neverejný poskytovateľ sociálnej služby“ nahrádzajú slovom „žiadateľ“.

35. V § 78d ods. 11 sa vypúšťajú slová „alebo združenie obcí“ a slovo „ním“ sa nahrádza slovom „ňou“.

36. V § 78d ods. 13 sa slová „odseku 4 písm. d)“ nahrádzajú slovami „odseku 5 písm. d)“.

37. § 78e znie:
„§ 78e
Vláda Slovenskej republiky môže v čase mimoriadnej situácie, núdzového stavu alebo výnimočného stavu (ďalej len „mimoriadna situácia“) nariadením vlády Slovenskej republiky ustanoviť výšku finančného príspevku podľa § 78a až 78ab, podmienky poskytovania finančného príspevku podľa § 78a až 78ab, termíny a spôsob jeho vyplácania, podmienky jeho čerpania a zúčtovania, dôvody jeho vrátenia a lehotu jeho zúčtovania; ustanovenia zmluvy o poskytnutí finančného príspevku podľa § 78a a 78aa, ktoré nie sú v súlade s nariadením vlády Slovenskej republiky, sa neuplatňujú.“.

38. V § 79 ods. 1 sa písmeno e) dopĺňa štvrtým bodom, ktorý znie:
„4. vrátení nadmernej náhrady,“.

39. V § 79 ods. 1 sa vypúšťa písmeno h).

Doterajšie písmeno i) sa označuje ako písmeno h).

40. V § 79 ods. 2 úvodnej vete sa slová „obce a neverejného“ nahrádzajú slovami „obce, vyššieho územného celku a“.

41. V § 79 sa za odsek 2 vkladá nový odsek 3, ktorý znie:
„(3) Ministerstvo za podmienok ustanovených týmto zákonom pri poskytovaní sociálnej služby vo všeobecnom hospodárskom záujme 
a) kontroluje plnenie podmienok pre poskytovanie sociálnej služby vo všeobecnom hospodárskom záujme počas obdobia trvania záväzku poskytovať sociálnu službu ako službu vo všeobecnom hospodárskom záujme,
b) posudzuje podklady poskytovateľa sociálnej služby vo všeobecnom hospodárskom záujme na účely rozhodnutia o vrátení nadmernej náhrady poskytnutej z verejných zdrojov v rámci spolufinancovania sociálnej služby vo všeobecnom hospodárskom záujme a jej sume, 
c) je prijímateľom vrátenej nadmernej náhrady poskytnutej z verejných zdrojov v rámci spolufinancovania sociálnej služby vo všeobecnom hospodárskom záujme a zabezpečuje jej rozdelenie podľa § 61a ods. 20,
d) kontroluje hospodárenie poskytovateľa sociálnej služby vo všeobecnom hospodárskom záujme, najmä účelnosť využitia verejných zdrojov poskytnutých na túto sociálnu službu, vrátane kontroly oprávnenosti deklarovaných nákladov u tejto sociálnej služby; na tento účel ministerstvo získava údaje o hospodárení tohto poskytovateľa sociálnej služby aj z dostupného informačného systému verejnej správy.“.

Doterajší odsek 3 sa označuje ako odsek 4.

42. V § 84 ods. 8 úvodnej vete sa za slová „prílohy č. 4 časti I“ vkladajú slová „a dohľadu pri sebaobslužných úkonoch podľa prílohy č. 4 časti IV“.

43. § 91 vrátane nadpisu znie:

„§91 
Konanie vo veciach sociálnych služieb

(1) Správny poriadok sa
a) vzťahuje na konanie  
1. vo veciach 
1a. nezapísania do registra, 
1b. zákazu poskytovať sociálnu službu, 
1c. výmazu poskytovateľa sociálnej služby z registra, 
1d. povinnosti zaopatrených plnoletých detí alebo rodičov platiť úhradu za sociálnu službu alebo jej časť podľa § 73a ods. 9, 
1e. akreditácie vzdelávacích programov, 
1f. akreditácie na odbornú činnosť,
2. o uložení pokuty,
b) nevzťahuje na 
1. poskytovanie 
1a. sociálnych služieb krízovej intervencie, 
1b. sociálnych služieb na podporu rodiny s deťmi, 
1c. prepravnej služby,
1d. sprievodcovskej a predčitateľskej služby, 
1e. tlmočníckej služby, 
1f. sociálnej služby s použitím telekomunikačných technológii,
1g. pomoci pri zabezpečení opatrovníckych práv a povinností,
1h. sociálnej služby v 
1ha. dennom centre, 
1hb. integračnom centre, 
1hc. jedálni, 
1hd. práčovni, 
1he. stredisku osobnej hygieny,
2. sprostredkovanie 
2a. tlmočníckej služby, 
2b. osobnej asistencie,
2c. sociálnej služby a inej pomoci, 
3. požičiavanie pomôcok, 
4. žiadosť o 
4a. predĺženie lehoty podľa§ 61a ods. 11,
4b. finančný príspevok podľa § 77, § 78a a 78aa, 
4c. odpustenie zmeškania lehoty podľa § 78b ods. 3,
4d. zabezpečenie poskytovania sociálnej služby podľa § 81a ods. 2 a 3.

(2)	Na konanie podľa odseku 1 písm. a) prvého bodu sa nevzťahujú § 60 a § 62 až 68 správneho poriadku.

(3)	Obec a vyšší územný celok na účely konania podľa odseku 1 písm. a) prvého bodu môžu získavať údaje z dostupných informačných systémov verejnej správy.“.

44. Za § 92a sa vkladá § 92b, ktorý vrátane nadpisu znie:
„§ 92b
Konanie o vrátení nadmernej náhrady

(1) Pri nesplnení povinnosti
a) podľa § 61a ods. 7 písm. a) druhého bodu alebo ods. 9 písm. a) ministerstvo rozhodne o  povinnosti vrátiť nadmernú náhradu,
b) podľa § 61a ods. 7 písm. b) alebo ods. 9 písm. b), ministerstvo rozhodne o
1. povinnosti vrátiť nadmernú náhradu,
2. určení novej lehoty na vrátenie nadmernej náhrady a
3. uložení penále.

(2) Penále podľa odseku 1 písm. b) tretieho bodu sa určí ako 0,1 % zo sumy nevrátenej nadmernej náhrady, ktorú bol poskytovateľ sociálnej služby vo všeobecnom hospodárskom záujme povinný vrátiť, za každý deň omeškania s plnením povinnosti podľa § 61a ods. 7 písm. b) alebo ods. 9 písm. b). 

(3) Na konanie o vrátení nadmernej náhrady sa vzťahuje správny poriadok, okrem § 18 ods. 3, § 33 ods. 2, § 65 až 68.“.

45. V § 94d sa odsek 2 dopĺňa písmenom e), ktoré znie:
„e) fyzickej osobe, voči ktorej poskytovateľ sociálnej služby vo všeobecnom hospodárskom záujme evidoval nevymožiteľnú pohľadávku podľa § 78ab ods. 3.“.

46. V § 94d ods. 3 sa za písmeno f) vkladá nové písmeno g) ktoré znie:
„g) výška nevymožiteľnej pohľadávky podľa § 78ab ods. 3,“.

Doterajšie písmeno g) sa označuje ako písmeno h).

47. V § 95 ods. 8, 11 a 12, § 105a ods. 2 písm. e) a ods. 6 písm. a) sa za slová „§ 34 až 41“ vkladajú slová „a sociálnej služby, ktorou je pomoc pri odkázanosti na pomoc inej fyzickej osoby ako samostatná odborná činnosť“.

48. V § 96 ods. 2 písm. a) sa na konci pripája čiarka a tieto slová: „ak ide o sociálnu službu podľa § 34 až 43, § 45 až 47 a 53.“.

49. V § 104 ods. 1 písm. a) sa na konci pripájajú tieto slová: „alebo § 61a ods. 7 písm. a) prvého bodu“.

50. V § 105a ods. 2 písm. c) treťom bode  sa vypúšťajú slová „v rozsahu podľa 61a ods. 1 písm. a)”.

51. Za § 110bj sa vkladajú § 110bk až 110bm, ktoré znejú: 

„§ 110bk

(1) Podmienka zabezpečenia poskytovania sociálnych služieb podľa § 80 písm. d) v súlade s komunitným plánom sociálnych služieb obce sa na účely poskytovania finančného príspevku podľa § 75 ods. 3 prvýkrát použije od 1. januára 2030.

(2) Podmienka zabezpečenia poskytovania sociálnych služieb podľa § 81 písm. c) a e) v súlade s koncepciou rozvoja sociálnych služieb vyššieho územného celku sa na účely poskytovania finančného príspevku podľa § 75 ods. 4 prvýkrát použije od 1. januára 2030.

§ 110bl

Pohľadávka podľa § 73a ods. 10, ktorá vznikla pred 31. decembrom 2026 poskytovateľovi sociálnej služby vo všeobecnom hospodárskom záujme podľa § 110bi, sa na účel § 78ab ods. 3 písm. a) považuje za pohľadávku, ktorá vznikla v súvislosti s poskytovaním sociálnej služby vo všeobecnom hospodárskom záujme.

§ 110bm

Vyšší územný celok začne po 31. decembri 2026 konanie o zápis aj na základe žiadosti o zápis samostatnej odbornej činnosti, ktorou je pomoc pri odkázanosti fyzickej osoby na pomoc inej fyzickej osoby, podanej po 31. októbri 2026.“.

Čl. II

Zákon č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení zákona č. 532/2007 Z. z., zákona č. 554/2008 Z. z., zákona č. 180/2011 Z. z., zákona č. 388/2011 Z. z., zákona č. 468/2011 Z. z., zákona č. 433/2013 Z. z., zákona č. 125/2016 Z. z., zákona č. 83/2019 Z. z., zákona č. 209/2019 Z. z., zákona č. 226/2019 Z. z., zákona č. 232/2022 Z. z., zákona č. 338/2022 Z. z., zákona č. 397/2022 Z. z., zákona č. 141/2025 Z. z. a zákona č. 323/2025 Z. z. sa mení takto:

1. Slová „špeciálne výchovné zariadenie“ vo všetkých tvaroch sa v celom texte zákona nahrádzajú slovami „výchovné zariadenie“ v príslušnom tvare.

2. V § 7a písm. b) sa slová „poberateľ peňažného príspevku na opatrovanie,18da)“ nahrádzajú slovami „neformálny opatrovateľ, ak poskytuje neformálnu starostlivosť18da) fyzickej osobe odkázanej na pomoc inej fyzickej osoby v období, v ktorom tejto fyzickej osobe nie je poskytovaná neformálna starostlivosť aj iným neformálnym opatrovateľom“ a slová „peňažného príspevku na opatrovanie“ sa nahrádzajú slovami „neformálny opatrovateľ, ak poskytuje neformálnu starostlivosť fyzickej osobe odkázanej na pomoc inej fyzickej osoby v období, v ktorom tejto fyzickej osobe nie je poskytovaná neformálna starostlivosť aj iným neformálnym opatrovateľom“.

Poznámka pod čiarou k odkazu 18da znie:
„18da) § 2 zákona č. 406/2025 Z. z. o príspevku na pomoc pri odkázanosti na pomoc inej fyzickej osoby a o zmene a doplnení niektorých zákonov.“.

Čl. III

Zákon č. 627/2005 Z. z. o príspevkoch na podporu náhradnej starostlivosti o dieťa v znení zákona č. 561/2008 Z. z., zákona č. 468/2011 Z. z., zákona č. 383/2013 Z. z., zákona č. 175/2015 Z. z., zákona č. 125/2016 Z. z., zákona č. 61/2018 Z. z., zákona č. 269/2021 Z. z., zákona č. 310/2021 Z. z., zákona č. 107/2022 Z. z., zákona č. 397/2022 Z. z. a zákona č. 132/2023 Z. z. sa mení takto:

1. V § 7 ods. 1 a  4 sa slová „občan s ťažkým zdravotným postihnutím.17)“ nahrádzajú slovami „fyzická osoba s ťažkým zdravotným postihnutím.“.

Poznámka pod čiarou k odkazu 17 sa vypúšťa.

2. V § 7 ods. 2 písm. b) sa slová „občan s ťažkým zdravotným postihnutím,17)“ nahrádzajú slovami „fyzická osoba s ťažkým zdravotným postihnutím,“.

3. V § 7 ods. 3 písmeno a) znie:
„a) náhradný rodič poskytuje dieťaťu neformálnu starostlivosť,18) v období, v ktorom dieťaťu nie je poskytovaná neformálna starostlivosť aj iným neformálnym opatrovateľom“.

Poznámka pod čiarou k odkazu 18 znie:
„18) § 2 zákona č. 406/2025 Z. z. o príspevku na pomoc pri odkázanosti na pomoc inej fyzickej osoby a o zmene a doplnení niektorých zákonov“.

4. § 7b vrátane nadpisu znie:
„§ 7b
Vylúčenie nároku na príspevky
Nárok na opakovaný príspevok dieťaťu, opakovaný príspevok náhradnému rodičovi a osobitný opakovaný príspevok náhradnému rodičovi nevzniká, ak sa dieťaťu zverenému do náhradnej starostlivosti poskytuje, z dôvodu výkonu rozhodnutia súdu o uložení výchovného opatrenia alebo ochrannej výchovy alebo z dôvodu výkonu neodkladného opatrenia súdu, starostlivosť pobytovou formou
a) v zariadení sociálnoprávnej ochrany detí a sociálnej kurately alebo
b) vo výchovnom zariadení.20ab)“.

Čl. IV

Zákon č. 406/2025 Z. z. o príspevku na pomoc pri odkázanosti na pomoc inej fyzickej osoby a o zmene a doplnení niektorých zákonov sa mení a dopĺňa takto:

1. V § 4 sa odsek 11 dopĺňa písmenom c), ktoré znie:
„c) je neformálna starostlivosť považovaná za poskytovanú počas celého kalendárneho mesiaca aj ak je poskytovaná len počas časti tohto kalendárneho mesiaca.“.

2. V § 8 ods. 1 písmeno b) znie:
„b) odkázanej osobe je počas celého kalendárneho mesiaca poskytovaná neformálna starostlivosť najviac jedným neformálnym opatrovateľom,“.

3. V § 10 odsek 1 znie:
„(1) Úrad prizná, účastníkovi konania o priznaní príspevku, preddavok na príspevok v sume ustanovenej pre príspevok za poskytnutú formálnu starostlivosť pre stupeň odkázanosti III podľa § 4 ods. 5 písm. a) tretieho bodu, ak
a) spĺňa podmienky nároku na príspevok podľa § 4 ods. 1 písm. a) až d),
b) o jeho odkázanosti sa právoplatne nerozhodlo a
c) podľa evidencie sa mu poskytuje formálna starostlivosť bezodkladne.17)“.

4. V § 10 odsek 3 znie:
„(3) Nárok na preddavok na príspevok zanikne uplynutím kalendárneho mesiaca, v ktorom 
a) účastník konania o priznaní príspevku
1. prestal spĺňať podmienky nároku na preddavok na príspevok; to neplatí, ak sa účastník konania stal odkázanou osobou, alebo
2. požiada o jeho odňatie alebo
b) úrad rozhodol podľa odseku 4.“.

5. V § 12 ods. 7 sa vypúšťajú slová „preukázaná v konaní, v ktorom úrad vydal rozhodnutie o vzniku nároku na výplatu príspevku“.

Čl. V

Tento zákon nadobúda účinnosť 31. decembra 2026 okrem čl. II a III, ktoré nadobúdajú účinnosť 1. januára 2027.

